钦定古今图书集成/明伦汇编/氏族典/第404卷 > 《廖用贤尚友录》 > 褚渊
## 钦定古今图书集成/明伦汇编/氏族典/第404卷 > 《廖用贤尚友录》 > 褚渊

按《南齐书褚渊传》：“渊字彦回，河南阳翟人也。祖秀之，
宋太常。父湛之，骠骑将军。渊少有世誉，尚文帝女。湛
之卒，袭爵都乡侯。宋明帝即位，迁侍中，转吏部尚书。
明帝崩，遗诏以为中书令，与袁粲辅幼主。渊心识太
祖非常人，顾命之际，引太祖豫焉。太祖既平桂阳，领
南兖州。齐台建，渊求为齐官，太祖谦而不许。建元元”
年，进位司徒，封南康郡公。太祖崩，遗诏以渊为录尚
书事。顷之，寝疾薨，谥曰文简。